John le Carré

David John Moore Cornwell (19 octobre 1931 - 12 decembre 2020), cognite per su nomine de penna John le Carré, era un autor britannic de romances de spionage.

Durante le decennios 1950 e 1960, ille laborava pro le secrete servicios de intelligentia britannic MI5 e MI6. Su tertie romance, The Spy Who Came in from the Cold (1963), deveniva un successo international e remane un de su obras plus ben cognite.

Post le successo de iste romance, ille quitava MI6 pro devenir un autor plen tempore. Su libros include The Looking Glass War (1965), Tinker Tailor Soldier Spy (1974), Smiley's People (1979), The Little Drummer Girl (1983), The Night Manager (1993), The Tailor of Panama (1996), The Constant Gardener (2001), A Most Wanted Man (2008), e Our Kind of Traitor (2010), omne del quales ha essite adaptate pro le cinema o television.

 Romances 
Le prime duo romances per Carré, Call for the Dead (1961) e A Murder of Quality (1962), es fiction mysteriose. In cata un le protagonista es un spion retirate, George Smiley, qui explora un morte; in le prime libro, le apparente suicidio de un communista suspecte, e in le secunde libro, un homicidio a un schola pro pueros. Ben que Call for the Dead evolve a in un conto de spionage, le motivos de Smiley es plus personal que politic.

Su tertie romance, The Spy Who Came in from the Cold (1963), deveniva un successo international; post su publication, ille quitava MI6 pro devenir un scriptor plen tempore. Ben que le Carré intendeva The Spy Who Came in from the Cold como un condemnation de spionage como moralmente compromisse, audientias reguardava le protagonista, Alec Leamas, como un heroe tragic. In responsa, le sequente libro per Carré, The Looking Glass War, era un satira super un mission de spionage mortifere que al fin es sin scopo.

Le major parte del libros per Carré es contos de spionage que eveni durante le Guerra Frigide (1945-1991).

 Biographia 
David John Moore Cornwell nasceva 19 octobre 1931 in Poole, Dorset, Anglaterra. Su patre era Ronald Thomas Archibald (Ronnie) Cornwell (1906-75), e su matre era Olive Moore Cornwell (n. Glassey, 1906). Su fratre plus vetule, Tony (1929-2017), era un executive de reclamo e jocator de cricket, qui habitava in le Statos Unite. Su medie soror plus juvene es le actrice Charlotte Cornwell, e su medie fratre plus juvene, Rupert Cornwell (1946-2017), era le chef de bureau in Washington pro le jornal The Independent. Su oncle era le parlamentario Liberal Alec Glassey.

Cornwell diceva que ille non cognosceva su matre, qui abandonava le al etate cinque annos, usque lor recognoscentia al etate 21 annos. Su patre era incarcerate pro fraude de assecurantia, era un consorte del geminos Kray, e era semper indebitate. Le relation patre-filio era difficile. Rick Pym, le patre de Magnus Pym, un fraudator in A Perfect Spy, era fundate sur Ronnie. Quando su patre moriva in 1975, Cornwell pagava un funere mais ille non assisteva lo.
Categoria:Scriptores

Categoria:Gente anglese